Aurinko säteilee näkyvän valon lisäksi infrapuna- eli lämpösäteitä sekä ultraviolettisäteitä, joita kutsutaan UV-säteiksi. Näitä säteitä on kolmenlaisia.
Pisin UVA: läpäisee pilvet ja läpäisee ikkunat. UVA:lla on ihoa vanhentava vaikutus. Se tunkeutuu syvemmälle ihoon, kuin UVB, mutta vaikuttaa myös positiivisesti: se vaikuttaa ihon melanosyyttisoluihin ja ruskettaa jo olemassa olevaa pigmenttiä. Rusketus suojaa ihoa UVB-säteiltä. UVA-säteet voivat saada aikaan ihosyövän. Esimerkiksi solariumit säteilevät vain UVA:ta. 95% säteilystä, jota maanpinnalle säteilee, on UVA-säteilyä.
Keskipitkä UVB: polttaa ihon pintaa, mutta auttaa myös tuottamaan D-vitamiinia tehokkaasti. Se on tärkeä hormoni, joka vaikuttaa koko elimistössä esimerkiksi keskushermoston, aivojen ja lisäkilpirauhasen toimintaan. UVB-säteet saavat ihon pintasolukon lisääntymään ja muodostavat uutta pigmenttiä, ja siksi iho paksuuntuu. Jos ihmettelet auringossa oleilun jälkeistä outoa tuoksua iholla, kyseessä on UVB-säteiden muodostama urokaanihappo. Se hillitsee tulehdusreaktioita ja rauhoittaa esimerkiksi psoria. Osa UVB-säteistä suodattuu pois ilmakehän otsonikerroksessa. Sitä tulee maan pinnalle vain noin 5%.
Lyhin UVC: on vaarallisinta mahdollista säteilyä, mutta lyhytaaltoista, joka suodattuu otsonikerroksessa pois, eikä pääse maan pinnalle asti.